ДОКЛАД
За дейността на БЪЛГАРСКА ДЖУ ДЖИЦУ ФЕДЕРАЦИЯ през 2022 година

1. ОРГАНИЗАЦИОННА СТРУКТУРА

През 2022 година федерацията успя да укрепи организационната си структура и да сплоти  членуващите клубове чрез серия от състезания, срещи и семинари. В момента в  Българска джу джицу федерация членуват 22 лицензирани спортни клуба с 42 квалифицирани треньора и с над 2000 практикуващи, от които 489 картотекирани състезатели за годината. 
Изградените от Управителният съвет на федерацията комисии взеха дейно участие в организацията и управлението на дейността, като най- натоварена беше спортно техническата комисия.

2. СПОРТНО СЪСТЕЗАТЕЛНА ДЕЙНОСТ

2.1 НАЦИОНАЛЕН СПОРТЕН КАЛЕНДАР

· ДЪРЖАВНО ПЪРВЕНСТВО ЗА ВСИЧКИ ВЪЗРАСТИ И ДИСЦИПЛИНИ - 14 И 15 МАЙ в гр. ЛОВЕЧ

В рамките на два дни 14.05 и 15.05 в гр. Ловеч се проведе ДП по джу джицу във всичките му стилове и възрастови групи. Предвид трудностите свързани с пандемията от Корона вирус, това държавно първенство е най-силното през последните години. Показа се че клубовете и треньорите работят по правилна методика. Набелязани са слабостите и са взети мерки за отстраняването им. Националните състезатели представящи България на международна сцена също показаха добра подготовка и постигнаха поставените цели. Организирано съвместно със спортен клуб Вароша и съдействието на община Ловеч при спазване на всички противоепидемиологични мерки. Изключителен принос за провеждане на състезанието имат Шихан Петър Магеранов и Христо Кадийски, под чиято организация протече мероприятието. В първенството взеха участие 400 състезатели от 18 спортни клуба.

· ТУРНИР ДЕЦАТА И ДЖУ ДЖИЦУ – 12.03.2022 Г. В ГР. ПЛОВДИВ
В турнира взеха участие общо 138 състезатели от 7 клуба. Турнира се провежда за поредна година и е насочен към децата.

· КУПА ПЛОВДИВ – 08.10.2022 Г. В ГР. ПЛОВДИВ
В турнира взеха участие общо 167 състезатели от 4 клуба.


· ВЕЧЕРЕН ТУРНИР „ЧЕРНОМОРСКА КУПА” – 10-11.06.2022 Г. В ГР. БУРГАС


В турнира взеха участие общо 188 състезатели от 12 клуба. Турнира се провежда за първи път. В него се включиха отбори от Турция, Сърбия, Северна Македония и Босна и Херциговина. България взе призовото 1-во място. Благодарности на треньора Венилин Русинов.


· НАЦИОНАЛНА КУПА ЗА ВСИЧКИ ВЪЗРАСТИ И  ДИСЦИПЛИНИ – 22.10.2022  В ГРАД БУРГАС
В рамките на един ден 22.10.2022 г. в гр. Бургас се проведе НК по джу джицу във направление „Дуо”, „Файтинг” и „Специална защита” във възрастови групи. Турнирът показа се че клубовете и треньорите работят по правилна методика. Националните състезатели представящи България на международна сцена също показаха добра подготовка и постигнаха поставените цели. НК се организира съвместно с Централ полис карате джу джицу клуб В първенството взеха участие 183 състезатели от 6 спортни клуба. 

2.2 МЕЖДУНАРОДЕН СПОРТЕН КАЛЕНДАР

· Европейско първенство по джу джицу 01.04-03.04.22г. на о. Крит, Гърция:
В състезанието взеха участие повече от 700 спортиста от 23 държави. За първи път в историята на Българското джу джицу имаме сребърен и бронзов медал по джу джицу ДУО. За горепосочените състезатели това е първо Европейско първенство. Предвид множеството фактори свързани с ковид пандемията и ограниченията в тренировъчния процес постигнатите резултати са добри.

· МЕЖДУНАРОДЕН ТУРНИР ДУО И ФАЙТИНГ СИСТЕМА В ГР. РУСЕ – 02.04.2022 Г.
Първенството се проведе в рамките на един ден. Домакин беше СК Динамо гр. Русе.
В турнира взеха участие 84 състезателя от 7 клуба, като единия клуб е от Р. Македония.

· СВЕТОВНО ПЪРВЕНСТВО ПО ДЖУ ДЖИЦУ –   27.10- 08.11.2022 г., АБУ ДАБУ, ОАЕ
В състезанието взеха участие 1635 спортиста от 66 държави. То се състоя в Абу Даби, ОАЕ за периода 27.10-08.11.2022 г. Поради семейни причини на треньора Русинов подрастващите състезатели не заминаха и България участва с 2 състезатели, Светлин Занков от които зае 7 място.

· БАЛКАНСКО ПЪРВЕНСТВО ПО ДЖУ ДЖИЦУ –  15.09- 18.09.2022 г., гр. Баня Лука Република Босна и Херциговина
От 15.09.2022г. до 18.09.2022г. в гр.Баня Лука Република Босна и Херциговина се проведе Световна Купа и отворено Балканско Първенство по джу джицу. Участие взеха над 900 състезателя от 22 държави. Достойното представяне на нашите състезатели отреди 5 място в генералното класиране за България със спечелени 13 златни 15 сребърни и 8 бронзови медала. Треньори на отбора бяха – Венилин Русинов, Гочо Гочев, Борислав Кисев, Костадин Георгиев и Иван Димитров.
БДДФ участва и в много други международни първенства в Северна Македония, Сърбия, Босна и Херциговина, в които спечели призови места в съответните дисциплини.

ОБУЧИТЕЛНА ДЕЙНОСТ
· ТЕХНИЧЕСКИ СЕМИНАР В ГРАД БАНСКО
БДДФ проведе много семинари и обучения в градовете Варна, Силистра, В. Търново, Ловеч, Кнежа, Монтана, Бургас, Пловдив, Панагюрище, София, Ст. Загора, Банско,
В които взеха участие почти всички членуващи клубове. В някои от семинарите взеха участие и международни майстори по различните направления.
· ЛЕТЕН ЛАГЕР В КК АЛБЕНА 
· Летен лагер в гр. Априлци
Федерацията провежда ежегодно летни лагери, като тази година поради влезлите в деня на пристигане епидемиологични мерки тренировките се проведоха на открито по ръководството на шиханите Тони Петров и Петър Магеранов. Участие взеха над 100 спортиста от 6 клуба в направление Дуо и Файтинг система и Специална защита. 
През годината беше сформирана група за обучение за треньори в центъра за следдипломна квалификация в Национална Спортна Академия. В нея се включиха 20 души.
Бяха проведени и няколко международни семинари от шихан Тони Петров в Италия и Гърция.
Наред с националните спортни лагери част от клубовете проведоха свои такива, като Окинава суйбукан, БУ джуцу академия, Динамо Русе и Хикари.

-        ИЗПИТИ ТЕХНИЧЕСКА СТЕПЕН 
През годината се проведоха изпити за Кю и Дан в различни градове, на които в Дан повишиха своите степени 6 човека.
- 1-Дан – Мариян Ангелов ( СК Хикари ); Гергана Димитрова ( СК Хикари ); Милен Джиналийски (ЦПКДК )
- 2-ри Дан – Костадин Георгиев (СК Икигай )
- 3-ти Дан – Милен Генчев ( ЦПКДК ); Венилин Русинов ( ЦПКДК )

ГОДИШНИ НАГРАДИ НА НАЦИОНАЛНАТА АСОЦИАЦИЯ ЗА БОЙНИ СПОРТОВЕ
На официална церемония в телевизия България Онеър проведена на 24.12. 2022 година федерацията беше отличена с приз за Треньор на годината в лицето на Венилин Русинов от Централ полис карате джу джицу клуб. От своя страна Федерацията връчи чрез своя Зам. председател Тони Петров призовете за най добър състезател при мъжете на Мартин Стамов и при жените на Ванеса Стоянова и двамата от Централ полис карате джу джицу клуб.
3. ИЗВОДИ:
След като федерацията получи финансиране от ММС дойдоха и успехите. Нашите състезатели спечелиха много златни, сребърни и бронзови медали, както на вътрешните състезания, така и в международните. Беше реорганизиран и подобрен реда във федерацията и обучителната дейност. Активиране на националния спортен календар със състезания и семинари с последваш положителен резултат в дейността на федерацията. Българска джу джицу федерация успя да осъществи своите цели свързани с изпълнение на спортният си календар,  държавно  първенство, национална купа и  турнири, семинари и лагери.
4. ПРЕПОРЪКИ:

· През 2023 година да направи необходимото за финансиране от ММС и да вземе участие на официалните европейски и световни първенства.
· Да извърши организационни дейности по подобряване на пиара си, чрез сайта и социалните мрежи.

На ред с утвърдените ЦПКДК, Туистед, Вароша, Динамо Русе, Бугари, Сандев, видимо техническо развитие се наблюдава в клубовете Ронин Силистра и Икигай Пловдив, с което се повиши конкурентостта в нашата федерация. В направление приложно Джу джицу серия от семинари проведоха Тони Петров по специална защита със структурите на правоохранителни органи и Георги Зарков по направление традиционно джу джицу. Екип от експерти разработи Кю-Дан система по специална защита предназначена за неспортисти и правоохранители със същата тежест на техническите степени. Това се направи с цел да се облекчи методиката от страна на спортните техники, които са трудно регулируеми в реална ситуация и прилагайки високи критерии към методиката, а отлично приложима в направление реална самозащита.

ОБУЧИТЕЛНА ДЕЙНОСТ ТЕХНИЧЕСКИ СЕМИНАР В ГРАД БАНСКО 

